Blaze7451/Wiki-th-20250601 huggingface dataset:
อำเภอตะกั่วทุ่ง

ตะกั่วทุ่ง เป็นอำเภอหนึ่งของจังหวัดพังงา

**ที่ตั้งและอาณาเขต**
อำเภอตะกั่วทุ่งตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอท้ายเหมืองและอำเภอเมืองพังงา- ทิศตะวันออก ติดต่อกับอ่าวพังงา- ทิศใต้ ติดต่อกับอำเภอถลาง (จังหวัดภูเก็ต) - ทิศตะวันตก ติดต่อกับทะเลอันดามัน

**การแบ่งเขตการปกครอง**

**การปกครองส่วนภูมิภาค**
อำเภอตะกั่วทุ่งแบ่งพื้นที่การปกครองออกเป็น 7 ตำบล 68 หมู่บ้าน ได้แก่

**การปกครองส่วนท้องถิ่น**
ท้องที่อำเภอตะกั่วทุ่งประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลเมืองโคกกลอย ครอบคลุมพื้นที่ตำบลโคกกลอยทั้งตำบล- เทศบาลตำบลกระโสม ครอบคลุมพื้นที่บางส่วนของตำบลกระโสม- องค์การบริหารส่วนตำบลถ้ำ ครอบคลุมพื้นที่ตำบลถ้ำทั้งตำบล- องค์การบริหารส่วนตำบลกระโสม ครอบคลุมพื้นที่ตำบลกระโสม (เฉพาะนอกเขตเทศบาลตำบลกระโสม)- องค์การบริหารส่วนตำบลกะไหล ครอบคลุมพื้นที่ตำบลกะไหลทั้งตำบล- องค์การบริหารส่วนตำบลท่าอยู่ ครอบคลุมพื้นที่ตำบลท่าอยู่ทั้งตำบล- องค์การบริหารส่วนตำบลหล่อยูง ครอบคลุมพื้นที่ตำบลหล่อยูงทั้งตำบล- องค์การบริหารส่วนตำบลคลองเคียน ครอบคลุมพื้นที่ตำบลคลองเคียนทั้งตำบล

**แหล่งข้อมูลอื่น**
 http://www.phangnga.go.th/district/takuathung.htm date=2006-10-11 

ตะกั่วทุ่ง
เทพนิยาย

ไฟล์:Dore ridinghood.jpg|thumb|250px|ภาพวาดของกุสตาฟ ดอเร เกี่ยวกับเทพนิยายเรื่อง หนูน้อยหมวกแดง
เทพนิยาย (fairy tale) หมายถึงงานประพันธ์ที่มีตัวละครจากความเชื่อพื้นบ้าน (เช่น ภูต ยักษ์ คนแคระ แม่มด ปีศาจ เทวดา สัตว์พูดได้) กับเรื่องของเวทมนตร์ และเหตุการณ์ที่ดำเนินไปเกินคาดคิด ในยุคสมัยใหม่มักใช้คำนี้ในความหมายถึงเรื่องราวที่มีมนต์เสน่ห์กับความสุขอย่างพิเศษ เช่นในคำว่า "จบแบบเทพนิยาย" (หมายถึง "จบอย่างมีความสุข") แม้ว่าในความจริงแล้ว เทพนิยายไม่ได้จบอย่างมีความสุขเสมอไปทุกเรื่อง นอกจากนี้ คำว่า "เทพนิยาย" ยังอาจใช้ในความหมายว่า เรื่องเหลือเชื่อที่เกินจะเป็นความจริงได้
ในวัฒนธรรมที่เชื่อกันว่าปีศาจกับเหล่าแม่มดมีตัวตนจริง ผู้เล่าเรื่องจะเอ่ยถึงเรื่องราวเหมือนกับว่าเป็นประวัติศาสตร์จริง ๆ ที่เคยเกิดขึ้นนานมาแล้ว บางครั้ง เทพนิยาย ก็หมายรวมถึง ตำนาน ด้วย อย่างไรก็ดี ส่วนที่ไม่เหมือน ตำนาน หรือ มหากาพย์ ก็คือ เทพนิยายจะไม่อ้างอิงถึงสิ่งที่มีจริงในโลกนี้ ไม่ว่าจะเป็นศาสนา สถานที่ บุคคล หรือเหตุการณ์ใด ๆ เหตุการณ์ในเทพนิยายเกิดขึ้นเมื่อ "กาลครั้งหนึ่งนานมาแล้ว" ที่ไม่สามารถระบุเวลาอย่างแน่ชัดได้
เป็นการยากที่จะสืบหาประวัติความเป็นมาของเทพนิยาย เพราะสิ่งที่หลงเหลือมาถึงปัจจุบันมีแต่เพียงงานเขียนที่เป็นเอกสารเท่านั้น แต่นักเล่านิทานได้สืบทอดเรื่องราวกันมานานหลายศตวรรษแล้ว ซึ่งเทพนิยายอาจเกิดขึ้นมานานพอ ๆ กัน แม้ในช่วงนั้นยังไม่สามารถแยกประเภทได้ชัดเจน คำว่า "เทพนิยาย" บัญญัติขึ้นใช้สำหรับวรรณกรรมประเภทนี้เป็นครั้งแรกโดยมาดามดัลนอย (Madame d'Aulnoy) ปัจจุบันยังคงมีการประพันธ์เทพนิยายและเรื่องราวที่สืบเนื่องจากเทพนิยายอยู่เสมอ
เทพนิยายในยุคก่อนประพันธ์ขึ้นสำหรับผู้อ่านที่เป็นผู้ใหญ่พอ ๆ กับเด็ก มีลักษณะใกล้เคียงกับงานประพันธ์แบบ précieuses ในวรรณกรรมฝรั่งเศส พี่น้องตระกูลกริมม์เรียกผลงานของพวกเขาว่าเป็น นิทานสำหรับเด็กและครอบครัว เมื่อเวลาผ่านไป เทพนิยายก็มีความเกี่ยวพันกับเด็กมากขึ้นเรื่อย ๆ
ในการศึกษาวรรณกรรมประเภทนิทานพื้นบ้าน มีการแบ่งประเภทเทพนิยายหลายวิธี ระบบที่น่าสนใจได้แก่ระบบการจัดประเภทของอาร์นี-ทอมป์สัน (Aarne-Thompson) และการวิเคราะห์ของ วลาดิเมียร์ พร็อพพ์ การศึกษาเทพนิยายในแบบอื่นนิยมการแปลความหมายของจุดสำคัญในนิยาย แต่ไม่มีโรงเรียนแห่งไหนตีความเทพนิยายแบบนั้น

**ประวัติ**
เทพนิยายเป็นเรื่องเล่าสืบต่อกันมานานแล้วก่อนจะมีการบันทึกเป็นตัวอักษร เรื่องราวต่างๆ มักถูกเล่าหรือแสดงท่าทางประกอบมากกว่าจะถูกเขียนลงไป และส่งต่อผ่านกันมาจากรุ่นสู่รุ่น ด้วยเหตุนี้ประวัติความเป็นมาของวรรณกรรมประเภทนี้จึงคลุมเครืออย่างมาก เทพนิยายที่เก่าแก่ที่สุดที่พบว่ามีการจารึกไว้ คือเทพนิยายของอียิปต์โบราณ ประมาณ 1300 ปีก่อนคริสตกาล 
จากนั้นก็ปรากฏงานเขียนเกี่ยวกับเทพนิยายเรื่อยมา เช่นในงานเขียนเรื่อง The Golden Ass รวมทั้งตำนานของคิวปิดและไซคี (โรมันโบราณ ประมาณ ค.ศ. 100-200) หรือในงานเขียนเรื่อง Panchatantra(หิโตปเทศ) (อินเดีย ค.ศ. 200-300)

**อ้างอิง**

**แหล่งข้อมูลอื่น**
  เทพนิยายของแอนเดอร์สัน-  เทพนิยายของพี่น้องตระกูลกริมม์-  Once Upon a Time - บทความว่าด้วยบทบาทของเทพนิยายต่อชีวิตของเรา โดย ดร.โจนาธาน ยัง -  ทฤษฎีของวลาดิเมียร์ พร็อพพ์ date=2002-06-19  การกำหนดกรอบของเทพนิยาย
ดิกก์

ดิกก์ (Digg) เป็นเว็บไซต์ที่เน้นข่าวเทคโนโลยีและวิทยาศาสตร์ โดยผสม social bookmarking บล็อก และการเชื่อมโยงเนื้อหาเว็บ เข้าด้วยกัน และมีการกรองคัดเลือกเนื้อหาในลักษณะการร่วมลงคะแนนที่ทุกคนเท่าเทียมกัน (ไม่มีลำดับชั้น) เนื้อหาข่าวและเว็บไซต์จะถูกส่งเข้ามาโดยผู้ใช้ จากนั้นจะถูกเลื่อนให้ไปแสดงที่หน้าแรกผ่านระบบการจัดอันดับโดยผู้ใช้ ซึ่งแตกต่างจากระบบการกรองคัดเลือกเนื้อหาในเว็บไซต์อื่น ๆ จำนวนมากใช้อยู่

**อ้างอิง**
  ประวัติดิกก์

**แหล่งข้อมูลอื่น**
  เว็บไซต์ดิกก์-  บล็อกของดิกก์ date=2006-10-25 
หมวดหมู่:บล็อก
หมวดหมู่:เว็บไซต์ชุมชน
หมวดหมู่:เว็บไซต์ข่าว
หมวดหมู่:Social bookmarking
หมวดหมู่:การประมวลสารสนเทศทางสังคม
ไทมีน

สำหรับวิตามินที่ชื่อสะกดคล้ายกัน ดูที่ ไทอะมีน
ไทมีน (Thymine) เป็นเบสชนิดหนึ่ง  มักพบได้ในกรดนิวคลีอิก ตัวย่อ T ซึ่งในกรดนิวคลีอิกที่เป็นสายคู่พบว่าไทมีนจะจับคู่กับเบส อะดีนีน (A) 
หมวดหมู่:นิวคลีโอเบส
59

59 (ห้าสิบเก้า) เป็นจำนวนธรรมชาติที่อยู่ถัดจาก 58 (ห้าสิบแปด) และอยู่ก่อนหน้า 60 (หกสิบ)

**คำเติมนำหน้า**
 ภาษากรีก - enneapentaconta-- ภาษาละติน - novemquintroginti-

**ความหมาย**
 59 เป็นเลขอะตอมของ เพรซีโอดิเมียม

**ในทางคณิตศาสตร์**
หมวดหมู่:จำนวนเต็ม
61

61 (หกสิบเอ็ด) เป็นจำนวนธรรมชาติที่อยู่ถัดจาก 60 (หกสิบ) และอยู่ก่อนหน้า 62 (หกสิบสอง)

**คำเติมนำหน้า**
 ภาษากรีก - henhexaconta-- ภาษาละติน - unsextroginti-

**ความหมาย**
 61 เป็นเลขอะตอมของ โพรมีเทียม

**ในทางคณิตศาสตร์**
หมวดหมู่:จำนวนเต็ม
หมวดหมู่:อำเภอในจังหวัดระนอง

สำหรับข้อมูลเพิ่มเติมของจังหวัด ดูบทความหลักที่ จังหวัดระนอง
ระนอง
หมวดหมู่:จังหวัดระนอง
หมวดหมู่:หน่วยการบริหารในจังหวัดระนอง
ปวดบิดในทารก

ปวดบิดในทารก หรือ โคลิค (Colic) หรือที่ในภาษาไทยโบราณเรียกว่า ร้องไห้ 100 วัน เป็นอาการของเด็กทารกที่ร้องไห้ มักเป็นวันละครั้ง เกิดได้ทั้งเด็กผู้ชายและเด็กผู้หญิง โดยเกิดขึ้นในเด็กอายุประมาณ 2-3 สัปดาห์  แต่อาการอาจจะรุนแรงขึ้นในช่วงอายุ 6-8 สัปดาห์ แล้วหายไปเองเมื่อเด็กอายุประมาณ 3 เดือน 
อาการโคลิคในเด็กแต่ละคนจะแตกต่างกันออกไป  โดยจะร้องเป็นเวลานานติดต่อกัน 2-3 ชั่วโมง ทำอย่างไรก็ไม่ยอมหยุด เด็กบางคนไม่ได้ร้องทุกวัน อาจจะร้องประมาณ 3-4 วันใน 1 สัปดาห์ ซึ่งระยะเวลาในการร้องของเด็กแต่ละคนไม่เหมือนกัน
เวลาที่เด็กร้องหน้าจะแดง เสียงร้องดัง แหลม และอาจมีอาการเกร็งแขนและขา ไม่ยอมหยุดง่าย ๆ เด็กบางคนมีการผายลมร่วมด้วย 
ปัจจุบันทางการแพทย์ยังไม่พบสาเหตุที่แน่ชัดที่ทำให้เกิดอาการของโคลิคได้ แต่สาเหตุที่สันนิษฐานในปัจจุบัน คือ เด็กมีอาการปวดท้องจากการแพ้นมวัวหรือมีอาการแก้ มีผืนคันจากผ้าอ้อมที่ใช้ 
จากการที่เด็กร้องไห้อย่างยาวนานโดยไม่ทราบสาเหตุนี้ จากความเชื่อในสมัยโบราณ จึงเชื่อกันว่า เพราะมีผีมารังควาญเด็ก

**อาการและอาการแสดง**
นิยามของโคลิกคือการที่ทารกร้องไห้นานกว่าสามชั่วโมงต่อวัน มากกว่าสามวันต่อสัปดาห์ ติดต่อกันสามสัปดาห์ขึ้นไป โดยที่ทารกนั้นมีสุขภาพด้านอื่นๆ ปกติดี และมีอายุระหว่าง 2 สัปดาห์ ถึง 4 เดือน ในทางกลับกัน ทารกปกติอาจร้องไห้ได้ประมาณสองชั่วโมงต่อวันหรือมากกว่าเล็กน้อย โดยมักร้องไห้มากที่สุดที่อายุประมาณหกสัปดาห์ ส่วนใหญ่ทารกที่เป็นโคลิกมักร้องไห้ขึ้นในช่วงเย็นโดยไม่มีสาเหตุชัดเจน อาการที่พบร่วมเช่นทารกยกขาขึ้นชนกับท้อง หน้าแดง มือหงิกเกร็ง และคิ้วย่น เสียงร้องไห้มักมีเสียงแหลม เป็นต้น

**อ้างอิง**

**แหล่งข้อมูลอื่น**
หมวดหมู่:โรค
คณะสาธารณสุขศาสตร์ มหาวิทยาลัยมหิดล

คณะสาธารณสุขศาสตร์ มหาวิทยาลัยมหิดล เป็นคณะสาธารณสุขแห่งแรกของไทย และมีบทบาทในการวางรากฐานด้านการศึกษาทางสาธารณสุขของประเทศมาโดยตลอด

**ประวัติ**
อาคารสาธารณสุขวิศิษฏ์
คณะสาธารณสุขศาสตร์ มหาวิทยาลัยมหิดล เป็นสถาบันอุดมศึกษาด้านการสาธารณสุขแห่งแรกของประเทศไทย โดยได้รับการสถาปนาเป็นคณะสังกัดมหาวิทยาลัยมหิดลตั้งแต่ปี พ.ศ. 2491 ซึ่งในขณะนั้น ยังคงใช้ชื่อว่า "คณะสาธารณสุขศาสตร์ มหาวิทยาลัยแพทยศาสตร์"  คณะสาธารณสุขศาสตร์ได้ร่วมมือกับองค์การระหว่างประเทศ ต่าง ๆ เช่น SEMEO – Trop.Med., องค์การอนามัยโลก, UNICEF., และ ธนาคารโลก ฯลฯ และเปิดหลักสูตรระดับปริญญาโท (นานาชาติ) ตั้งแต่ปี พ.ศ. 2519 ทางคณะมีบทบาทในการศึกษาวิจัยเพื่อใช้ในการพัฒนาประเทศ นอกจากนี้ ยังให้ความช่วยเหลือทางวิชาการแก่มิตรประเทศในภูมิภาคเอเชียแปซิฟิกด้านการวางแผนพัฒนาสาธารณสุขอีกด้วย

**ทำเนียบคณบดี**

**สีประจำคณะสาธารณสุขศาสตร์**
ใช้สีชมพูอมส้ม (Salmon Pink) เป็นสีประจำคณะสาธารณสุขศาสตร์ โดยที่เป็นสีสากล

**ต้นไม้ประจำคณะสาธารณสุขศาสตร์**
ต้นราชพฤกษ์เป็นต้นไม้สัญลักษณ์ประจำคณะสาธารณสุขศาสตร์ มีชื่อทางพฤกษศาสตร์ว่า Cassia fistula Linn และ มีชื่ออื่น ๆ หลายชื่อ เช่น คูน ลมแล้ง กุเพยะ (ภาษากะเหรี่ยงกาญจนบุรี) ต้นราชพฤกษ์เป็นไม้ยืนต้นขนาดกลาง ใบเป็นใบประกอบ มีดอกสีเหลืองห้อยระย้าเป็นช่อยาว ดอกจะบานจากโคนไปหาปลายช่อ ออกดอกเหลืองอร่ามสดใส บานสะพรั่งพร้อมกันทั้งต้นจนเกือบมองไม่เห็นส่วนใบ ช่วยให้บรรยากาศและทัศนียภาพ ดูสวยงาม สดใส มีชีวิตชีวามากขึ้น ท่ามกลางความร้อนระอุ ทุรกันดาร และแห้งแล้งในฤดูร้อน จะพบเห็นได้ทั่วทั้งประเทศ
วันที่ 11 ธันวาคม พ.ศ. 2544 รัฐบาลไทยได้ประกาศ ดอกราชพฤกษ์ หรือดอกลมแล้งเป็นดอกไม้ประจำชาติไทย ดอกสีเหลือง เป็นสีสัญลักษณ์พุทธศาสนา และเป็นสีวันพระราชสมภพของพระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 ต้นราชพฤกษ์ สื่อความหมายถึง ชาวสาธารณสุข ที่ได้รุกเข้าไปในถิ่นแดนไกล ทุรกันดารทั่วทุกหัวระแหงของประเทศ เพื่อปฏิบัติภารกิจสาธารณสุขตามรอยพระบาท “พระบิดาแห่งการสาธารณสุขไทย” ดังเนื้อร้องในเพลง “วันสีเหลือง” ของคณะสาธารณสุขศาสตร์ ตอนหนึ่งที่ว่า “มุ่งออกไป ณ ถิ่นแดนไกล ทุรกันดาร ป้องกันทุกข์ เพราะโรคภัยชุก เรารุกมิวาง บำรุงเสริมความสุข เพิ่มพูน ในทุก ๆ ทาง มีใจรักกว้างขวาง ในหมู่ประชาชาวไทย”

**ภาควิชา**
 ภาควิชาชีวสถิติ- ภาควิชาระบาดวิทยา- ภาควิชาวิทยาศาสตร์อนามัยสิ่งแวดล้อม- ภาควิชาอนามัยครอบครัว- ภาควิชาสุขศึกษาและพฤติกรรมศาสตร์- ภาควิชาจุลชีววิทยา- ภาควิชาโภชนวิทยา- ภาควิชาอาชีวอนามัยและความปลอดภัย- ภาควิชาปรสิตวิทยาและกีฏวิทยา- ภาควิชาบริหารงานสาธารณสุข- ภาควิชาการพยาบาลสาธารณสุข- ภาควิชาวิศวกรรมสุขาภิบาล- ภาควิชาอนามัยชุมชน- ศูนย์ประสานงานวิทยาเขตภูมิภาค มหาวิทยาลัยมหิดล (อ.สูงเนิน จ.นครราชสีมา)

**หลักสูตร**

**อ้างอิง**

**แหล่งข้อมูลอื่น**
  คณะสาธารณสุขศาสตร์ มหาวิทยาลัยมหิดล
มหิดล
สาธารณสุข
หมวดหมู่:สถานศึกษาในเขตราชเทวี
คณะกายภาพบำบัด มหาวิทยาลัยมหิดล

คณะกายภาพบำบัด มหาวิทยาลัยมหิดล ศาลายา
คณะกายภาพบำบัด มหาวิทยาลัยมหิดล เป็นสถาบันการศึกษาและวิจัยด้านกายภาพบำบัดที่เก่าแก่ที่สุดและใหญ่ที่สุดในประเทศไทย และเป็นสถาบันที่ผลิตนักกายภาพบำบัดเป็นแห่งแรกของประเทศ ปัจจุบันเปิดสอนหลักสูตรระดับปริญญาตรี โท เอก และประกาศนียบัตรบัณฑิต ในสาขากายภาพบำบัด และหลักสูตรระดับปริญญาตรี ในสาขากิจกรรมบำบัด นับได้ว่าเป็นคณะที่มีบทบาทต่อการบริการสังคมมากที่สุดแห่งหนึ่ง
คณะกายภาพบำบัด มีที่ตั้งอยู่สองแห่ง ได้แก่ คณะที่มหาวิทยาลัยมหิดล วิทยาเขตศาลายาในจังหวัดนครปฐม และศูนย์กายภาพบำบัด บริเวณเชิงสะพานสมเด็จพระปิ่นเกล้าในกรุงเทพมหานคร

**ประวัติ**
 พ.ศ. 2508 ศาสตราจารย์ นายแพทย์เฟื่อง สัตย์สงวน หัวหน้าภาควิชาศัลยศาสตร์ออร์โธปิดิคส์และกายภาพบำบัด คณะแพทยศาสตร์และศิริราชพยาบาล มหาวิทยาลัยแพทยศาสตร์ ได้ก่อตั้ง "โรงเรียนกายภาพบำบัด" ซึ่งเป็นสถาบันแห่งแรกที่ผลิตบัณฑิตกายภาพบำบัดระดับปริญญาตรี - พ.ศ. 2542 โรงเรียนกายภาพบำบัด ได้รับการยกฐานะเป็น "คณะกายภาพบำบัดและวิทยาศาสตร์การเคลื่อนไหวประยุกต์" โดยการสนับสนุนของศาสตราจารย์เกียรติคุณ นายแพทย์อรรถสิทธิ์ เวชชาชีวะ อดีตอธิการบดีมหาวิทยาลัยมหิดล - พ.ศ. 2552 สภามหาวิทยาลัยและมหาวิทยาลัยมหิดล ได้เห็นชอบให้เปลี่ยนชื่อคณะจาก "คณะกายภาพบำบัดและวิทยาศาสตร์การเคลื่อนไหวประยุกต์" เป็น "คณะกายภาพบำบัด" ดังในปัจจุบัน  

**หลักสูตร**
 ระดับปริญญาตรี
** วิทยาศาสตรบัณฑิต  สาขาวิชากายภาพบำบัด (PT) date=2016-03-04  เปิดสอนตั้งแต่ปี พ.ศ. 2508 เป็นหลักสูตรปริญญาตรี สาขากายภาพบำบัดแห่งแรกของประเทศไทย
** วิทยาศาสตร์บัณฑิต สาขาวิชากิจกรรมบำบัด (OT) เปิดสอนตั้งแต่ปี พ.ศ. 2551- ระดับบัณฑิตศึกษา
** ประกาศนียบัตรบัณฑิต สาขาวิชากายภาพบำบัดคลินิก
** วิทยาศาสตรมหาบัณฑิต สาขาวิชากายภาพบำบัด เปิดสอนตั้งแต่ปี พ.ศ. 2526 เป็นหลักสูตรปริญญาโท สาขากายภาพบำบัดแห่งแรกของประเทศไทย
** ปรัชญาดุษฎีบัณฑิต สาขาวิชากายภาพบำบัด (หลักสูตรนานาชาติ) เปิดสอนตั้งแต่ปี พ.ศ. 2546 เป็นหลักสูตรปริญญาเอก สาขากายภาพบำบัดแห่งแรกของประเทศไทย

**อ้างอิง**

**แหล่งข้อมูลอื่น**
  คณะกายภาพบำบัด มหาวิทยาลัยมหิดล
มหิดล
กายภาพบำบัด
หมวดหมู่:สิ่งก่อสร้างในเขตบางพลัด
คณะสิ่งแวดล้อมและทรัพยากรศาสตร์ มหาวิทยาลัยมหิดล

คณะสิ่งแวดล้อมและทรัพยากรศาสตร์ มหาวิทยาลัยมหิดล จัดตั้งเพื่อศึกษาสิ่งแวดล้อม เนื่องจากมหาวิทยาลัยเล็งเห็นความสำคัญของทรัพยากรธรรมชาติ และยังเป็นคณะที่มีผลงานทางด้านสิ่งแวดล้อมที่โดดเด่นและเกิดประโยชน์ต่อประเทศชาติมากมาย

**ประวัติ**
นับแต่ช่วงทศวรรษ 2510 เป็นต้นมา การเพิ่มขึ้นของประชากรอย่างรวดเร็ว ประกอบกับการขยายตัวของปัญหาผลกระทบต่อสิ่งแวดล้อมและทรัพยากรธรรมชาติ อาทิ กรณีเรือน้ำมันล่มในอ่าวไทย การล่าสัตว์ป่าที่ทุ่งใหญ่นเรศวรและแม่น้ำแม่กลองเน่า เป็นต้น มหาวิทยาลัยมหิดลได้ตระหนักถึง สถานการณ์ดังกล่าวและเล็งเห็นความสำคัญด้านการศึกษา วิจัยและการบริหารจัดการทรัพยากรธรรมชาติและสิ่งแวดล้อม จึงได้จัดตั้ง "โครงการศึกษาและวิจัยสิ่งแวดล้อม (Environmental Education and Research Project)" ขึ้น เมื่อวันที่ 26 กันยายน พ.ศ. 2516 โดยมีที่ทำการชั่วคราวที่อาคาร 72 ปี โรงพยาบาลศิริราช หลังจากนั้นโดยการสนับสนุนด้านงบประมาณเริ่มต้นจากมูลนิธิฟอร์ด
โครงการฯ ได้ย้ายไปเช่าโรงแรมราชศุภมิตร ถนนหลานหลวง (ปัจจุบันเปลี่ยนเป็นโรงแรมปริ๊นเซส) เพื่อเปิดการเรียนการสอนในระดับมหาบัณฑิตทางด้านเทคโนโลยีการบริหารสิ่งแวดล้อม ใน ปี พ.ศ. 2521 โครงการฯ ได้พัฒนาเป็น "คณะสิ่งแวดล้อมและทรัพยากรศาสตร์ (Faculty of Environment and Resource Studies)" โดยมีสถานที่ของตนเอง ณ อาคารคณะสิ่งแวดล้อมและทรัพยากรศาสตร์ ณ ศาลายา ตั้งแต่ปี พ.ศ. 2526 เป็นต้นมา
คณะสิ่งแวดล้อมและทรัพยากรศาสตร์ ได้ให้บริการด้านการศึกษา วิจัย ฝึกอบรม และการบริการวิชาการ ทางด้านการจัดการทรัพยากรธรรมชาติและสิ่งแวดล้อม ทั้งในระดับท้องถิ่น ระดับประเทศ และนานาชาติ และในปีการศึกษา 2546 คณะสิ่งแวดล้อมและทรัพยากรศาสตร์ มีการจัดการเรียนการสอนของหลักสูตรต่างๆ ตั้งแต่ระดับปริญญาตรีจนถึงปริญญาเอกมาจนถึงปัจจุบัน 

**ทำเนียบคณบดี**

**หลักสูตร**
อาคารสิ่งแวดล้อมพัฒนดล คณะสิ่งแวดล้อมและทรัพยากรศาสตร์
คณะสิ่งแวดล้อมและทรัพยากรศาสตร์ ได้ให้บริการด้านการศึกษา วิจัย ฝึกอบรม และการบริการวิชาการ ทางด้านการจัดการทรัพยากรธรรมชาติและสิ่งแวดล้อม ทั้งในระดับท้องถิ่น ระดับประเทศ และนานาชาติ และในปีการศึกษา 2546 คณะสิ่งแวดล้อมและทรัพยากรศาสตร์ มีการจัดการเรียนการสอนของหลักสูตรต่างๆ ตั้งแต่ระดับปริญญาตรีจนถึงปริญญาเอก รวม 10 หลักสูตร ได้แก่
หลักสูตรระดับปริญญาตรี (2 หลักสูตร)- หลักสูตรวิทยาศาสตรบัณฑิต สาขาวิชาวิทยาศาสตร์สิ่งแวดล้อม (Natural Resources and Environmental Management) (International Program) (EV) -  หลักสูตรวิทยาศาสตรบัณฑิต สาขาวิชาวิทยาศาสตร์และเทคโนโลยีสิ่งแวดล้อม (ES)
หลักสูตรระดับปริญญาโท (5 หลักสูตร)- หลักสูตรวิทยาศาสตรมหาบัณฑิต สาขาวิชาเทคโนโลยีการจัดการสิ่งแวดล้อม (ET)- หลักสูตรวิทยาศาสตรมหาบัณฑิต สาขาวิชาเทคโนโลยีการจัดการสิ่งแวดล้อม ภาคพิเศษ (ETS)- หลักสูตรวิทยาศาสตรมหาบัณฑิต สาขาวิชาวิชาเทคโนโลยีที่เหมาะสมและนวัตกรรมเพื่อสิ่งแวดล้อม (AT/ATS)- หลักสูตรวิทยาศาสตรมหาบัณฑิต สาขาวิชาการจัดการเมืองน่าอยู่และสิ่งแวดล้อมที่ยั่งยืน (LE/LES)- หลักสูตรวิทยาศาสตรมหาบัณฑิต สาขาวิชาการจัดการสิ่งแวดล้อมและเทคโนโลยี หลักสูตรนานาชาติ ภาคปกติและภาคพิเศษ (Master of Science Program in Environmental Management and Technology)
หลักสูตรระดับปริญญาเอก (1 หลักสูตร)- หลักสูตรปรัชญาดุษฎีบัณฑิต สาชาวิชาสิ่งแวดล้อมและทรัพยากรศาสตร์ Doctor of Philosophy in Environment and Resource Studies (International Program)

**อ้างอิง**

**แหล่งข้อมูลอื่น**
  คณะสิ่งแวดล้อมและทรัพยากรศาสตร์
หมวดหมู่:คณะสังคมศาสตร์ในประเทศไทย
สิ่งแวดล้อม
บัณฑิตวิทยาลัย มหาวิทยาลัยมหิดล

บัณฑิตวิทยาลัย มหาวิทยาลัยมหิดล จัดตั้งขึ้นเพื่อเป็นสถานศึกษาวิชาการความรู้ในระดับที่สูงขึ้นของมหาวิทยาลัยมหิดล

**ประวัติ**
สภามหาวิทยาลัยแพทยศาสตร์ ในการประชุมครั้งที่ 77/2505 เมื่อวันที่ 28 มีนาคม พ.ศ. 2505 มีมติรับหลักการ โครงการจัดตั้งบัณฑิตวิทยาลัย และสภาการศึกษาแห่งชาติ ได้รับหลักการ เมื่อวันที่ 12 กันยายน พ.ศ. 2505
ต่อมาเมื่อวันที่ 4 กุมภาพันธ์ พ.ศ. 2507 จึงได้รับการจัดตั้งอย่างเป็นทางการ โดยพระราชกฤษฎีกา จัดตั้งบัณฑิตวิทยาลัย มหาวิทยาลัยแพทยศาสตร์ และเปิดรับนักศึกษาครั้งแรกในปีการศึกษา 2505
ปัจจุบัน จำนวนหลักสูตรระดับบัณฑิตศึกษา ได้เพิ่มขึ้นเป็นจำนวน 275 หลักสูตรสาขาวิชา กระจายอยู่ในกลุ่มสาขาวิชาต่าง ๆ ดังนี้
# กลุ่มวิทยาศาสตร์และเทคโนโลยี
# กลุ่มวิทยาศาสตร์การแพทย์คลินิก
# กลุ่มสาธารณสุขศาสตร์
# กลุ่มสังคมศาสตร์มนุษยศาสตร์และศิลปศาสตร์
# กลุ่มภาษาศาสตร์ วัฒนธรรมและการศึกษา
# กลุ่มทรัพยากรและสิ่งแวดล้อม

**ทำเนียบคณบดี**
ปัจจุบันมีคณบดีมาแล้ว 10 คน

**อ้างอิง**

**แหล่งข้อมูลอื่น**
  มหาวิทยาลัยมหิดล date=2020-02-12 -  สมาคมศิษย์เก่าบัณฑิตวิทยาลัย มหาวิทยาลัยมหิดล-  หลักสูตรระดับบัณฑิตศึกษา มหาวิทยาลัยมหิดล-  สถานที่ตั้งหน่วยงานในมหาวิทยาลัยมหิดล date=2007-11-06 -  Facebook บัณฑิตวิทยาลัย มหาวิทยาลัยมหิดล
บัณฑิตวิทยาลัย มหาวิทยาลัยมหิดล
รายพระนามเจ้าแผ่นดินในปัจจุบันเรียงตามเวลาครองราชสมบัติ

ฮัสซานัล โบลเกียห์ เจ้าแผ่นดินผู้ครองราชย์นานที่สุดในปัจจุบัน
นี่คือรายพระนามเจ้าแผ่นดินปัจจุบัน เรียงตามลำดับปีที่ขึ้นครองราชสมบัติ
รายพระนามนับรวมเจ้าแผ่นดินของรัฐที่ไม่มีอำนาจอธิปไตย (เช่น สมเด็จพระราชาธิบดีมูฮัมมัดที่ 5 แห่งกลันตัน) แต่ไม่นับรวมอดีตเจ้าแผ่นดินและผู้อ้างสิทธิ์ (เช่น ซีแมออนที่ 2 แห่งบัลแกเรีย) เจ้าแผ่นดินตามตำแหน่ง (เช่น แอมานุแอล มาครง ผู้ดำรงตำแหน่งประธานาธิบดีฝรั่งเศสและเจ้าผู้ร่วมครองอันดอร์รา) เจ้าแผ่นดินที่ไม่มีดินแดนเป็นรูปธรรม (เช่น เจ้าชายและแกรนด์มาสเตอร์แห่งคณะเสนาธิปัตย์แห่งมอลตา) เจ้าแผ่นดินที่ผ่านการเลือกตั้ง (เช่น ผู้นำแอฟริกาแบบดั้งเดิม) หรือเจ้าแผ่นดินที่มีตำแหน่งอย่างไม่เป็นทางการ (เช่น แต็นจิน กยาโช ทะไลลามะที่ 14)
ฮัสซานัล โบลเกียห์เป็นเจ้าแผ่นดินที่ครองราชย์นานที่สุด โดยเป็นสุลต่านแห่งบรูไนตั้งแต่วันที่ 5 ตุลาคม ค.ศ. 1967 พระองค์กลายเป็นเจ้าแผ่นดินผู้ครองราชย์นานที่สุดหลังการสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักรเมื่อวันที่ 8 กันยายน ค.ศ. 2022

**รายพระนาม**

**หมายเหตุ**

**ดูเพิ่ม**
 รายพระนามพระมหากษัตริย์ทั่วโลกเรียงตามอาวุโสพระชนมพรรษา- รายพระนามพระมหากษัตริย์ทั่วโลกตามรัชกาล- รายพระนามพระมหากษัตริย์ในประวัติศาสตร์เรียงตามพระชนมายุในขณะที่ทรงขึ้นครองราชสมบัติ

**อ้างอิง**


*
มาเซรู

กรุงมาเซรูในยามค่ำคืน
มาเซรู (Maseru) เป็นเมืองหลวงของประเทศเลโซโทในทวีปแอฟริกา มีอาณาเขตติดต่อกับประเทศแอฟริกาใต้ อีกทั้งกรุงมาเซรูยังเป็นเมืองหลวงของบาซูโตแลนด์ในขณะที่เป็นอาณานิคมของจักรวรรดิบริติชอีกด้วย
หมวดหมู่:เมืองหลวงในทวีปแอฟริกา
หมวดหมู่:ประเทศเลโซโท
เซเรียอา

กัลโชเซเรียเอ (Serie A) อิตาเลียนฟุตบอลแชมเปียนชิป เรียกสั้น ๆ ว่า กัมปีโอนาโต หรือสกูเดตโต เป็นชื่อของลีกฟุตบอลสูงสุดของประเทศอิตาลี ที่เริ่มทำการแข่งขันกันมาตั้งแต่ปี ค.ศ. 1898 อยู่ภายใต้การบริหารของสหพันธ์ฟุตบอลอิตาลี ซึ่งเจนัว เป็นสโมสรแรกที่คว้าแชมป์ได้ ในขณะที่โดยรวมแล้ว ยูเวนตุสเป็นทีมที่ประสบความสำเร็จมากที่สุด โดยได้แชมป์ไป 36 สมัย รองลงมาเป็นอินเตอร์มิลาน  20 สมัย และอันดับสามเป็นเอซี มิลาน 19 สมัย ซึ่งสโมสรที่คว้าแชมป์ได้ทุก ๆ 10 สมัย จะได้รับสัญลักษณ์ดาวสีทอง ติดอยู่ด้านบนของสัญลักษณ์ทีมบนเสื้อ 1 ดวง ดังนั้น ยูเวนตุส จึงมี 3 ดาวติดอยู่ด้านบนของสัญลักษณ์ทีมบนเสื้อ ขณะที่อินเตอร์มิลาน มี 2 ดาว และเอซี มิลาน มี 1 ดาว
การแข่งขันรายการนี้ในบางปีนั้นไม่มีแชมป์ ได้แก่ ในปี ค.ศ. 1915-1919 เนื่องจากเกิดสงครามโลกครั้งที่ 1 และปี ค.ศ. 1943-1945 เนื่องจากเกิดสงครามโลกครั้งที่ 2 ในปี ค.ศ. 1944 FIGC มอบแชมป์ย้อนหลังให้กับสเปเซีย นอกจากนี้ ยังมีการริบแชมป์ของโตรีโน ในปี ค.ศ. 1927 อีกทั้งยังมีคดีกัลโช่โปลีที่ทีมฟิออเรนติน่า มิลาน ลาซิโอ และยูเวนตุส ต้องถูกฟ้องในข้อหา การพัวพันการกำหนดตัวผู้ตัดสินในนัดที่ตัวเองลงแข่ง โดยมีหลักฐานมาจากซิมการ์ดโทรศัพท์ที่มีบทสนทนาของเหล่าทีมข้างต้น เป็นเหตุให้ยูเวนตุสถูกริบแชมป์ ในปี ค.ศ. 2005 และ 2006 (ในปี ค.ศ. 2006 FIGC มอบแชมป์ให้กับอินเตอร์ ทีมอันดับที่ 2 ในฤดูกาลนั้น) ซึ่งภายหลังแม้จะมีการตรวจสอบพบว่า อินเตอร์ก็มีส่วนพัวพันกับคดีนี้ด้วย แต่เนื่องจากคดีหมดอายุความ ทำให้อินเตอร์ไม่ถูกสอบสวน 
ส่วนในฤดูกาล ค.ศ. 1921-22 นั้น มีทีมแชมป์อยู่ 2 ทีม คือ โนเวเซ ซึ่งรับรองโดย FIGC และโปรแวร์เชลลี ที่รับรองโดย CCI
เมื่อจบฤดูกาล 3 ทีมอันดับสุดท้ายของตารางจะตกชั้นลงในเล่นในเซเรียบี และทีมจากเซเรียบีจะเลื่อนชั้นขึ้นมา ส่วน 4 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยสี่ทีมอันดับแรกจะผ่านเข้าไปรอในรอบแบ่งกลุ่ม (ทีมชนะเลิศได้อยู่โถ 1) ส่วนอันดับ 5 จะมีสิทธิเข้าไปเล่นในยูฟ่ายูโรปาลีก

**เจ็ดสาวน้อย**
ในวงการฟุตบอลอิตาลี จะมีคำศัพท์เรียกว่า "7 sorelle" แปลว่า "7 สาวน้อย" อันหมายถึงทีมที่มีสิทธิ์ที่จะได้แชมป์เซเรียอา (โดยเฉพาะในช่วงยุคทศวรรษที่ 90) ซึ่งประกอบไปด้วยทั้งหมด 7 ทีม คือ ยูเวนตุส, เอซีมิลาน, อินเตอร์มิลาน, โรมา, ลัตซีโย, ปาร์มา และ ฟีออเรนตีนา

**สโมสรที่เข้าร่วม (ฤดูกาล 2022–23)**

**ทำเนียบผู้ชนะเลิศ**

**ผู้ชนะเลิศแบ่งตามปี**

**ผู้ชนะเลิศแบ่งตามสโมสร**

**สถิติผู้ชนะเลิศ**

**ผู้ชนะเลิศแบ่งตามแคว้น**

**ผู้ชนะเลิศแบ่งตามเมือง**

**ดูเพิ่ม**
 ฟุตบอลในประเทศอิตาลี- ฟุตบอลทีมชาติอิตาลี

**อ้างอิง**

**แหล่งข้อมูลอื่น**
  Official Site-  FIGC Official Site-  ข้อมูลเซเรียอา จาก สยามสปอร์ต-  กัลโช่มาเนีย - calciomania ทางเฟซบุ๊ก-  Calcio Serie A Thailand ทางเฟซบุ๊ก

หมวดหมู่:ฟุตบอลในประเทศอิตาลี
หมวดหมู่:ฟุตบอลลีกสูงสุด
ลาลิกา

กัมเปโอนาโตนาซิโอนัลเดลิกาเดปริเมราดิบิซิออน (Campeonato Nacional de Liga de Primera División) หรือที่เรียกกันนอกประเทศสเปนว่า ลาลิกา (LaLiga) และที่เรียกอย่างเป็นทางการว่า ลาลิกาอีเอสปอร์ตส์ (LaLiga EA SPORTS) ตามชื่อผู้สนับสนุน เป็นการแข่งขันฟุตบอลชายประเภทลีกระดับสูงที่สุดในระบบลีกฟุตบอลสเปน บริหารงานโดยสันนิบาตฟุตบอลอาชีพแห่งชาติ โดยมีทีมแข่งขัน 20 ทีม และจะมีการตกชั้น 3 ทีมหลังจบฤดูกาล และจะถูกแทนที่ด้วยทีมสองอันดับแรกในเซกุนดาดิบิซิออน และทีมชนะรอบเพลย์ออฟเลื่อนชั้น
ลาลิกามีทีมเข้าร่วมแข่งขัน 62 ทีมนับตั้งแต่เริ่มก่อตั้ง ซึ่งมี 9 ทีมที่ชนะเลิศการแข่งขัน โดยเรอัลมาดริดชนะเลิศมากที่สุดที่ 36 สมัย ตามด้วยบาร์เซโลนา 27 สมัย ในระหว่างคริสต์ทศวรรษ 1940 บาเลนเซีย อัตเลติโกมาดริด และบาร์เซโลนาได้กลายเป็นสโมสรที่แข็งแกร่งที่สุดและชนะเลิศหลายครั้ง ในระหว่างคริสต์ทศวรรษ 1950 เรอัลมาดริดและบาร์เซโลนาต่างคว้าแชมป์กันทีมละสี่สมัย ในระหว่างคริสต์ทศวรรษ 1960 และคริสต์ทศวรรษ 1970 เรอัลมาดริดชนะเลิศถึง 14 ครั้ง ขณะที่อัตเลติโกเดมาดริดชนะเลิศ 4 ครั้ง ระหว่างคริสต์ทศวรรษ 1980 และคริสต์ทศวรรษ 1990 เรอัลมาดริดยังคงรักษาการคว้าแชมป์ 11 ครั้งในช่วง 20 ฤดูกาลนี้ แต่สโมสรจากแคว้นประเทศบาสก์ทั้งอัตเลติกและโซซิเอดัดก็ต่างได้แชมป์กันไปทีมละสองสมัย หลังจากคริสต์ทศวรรษ 1990 เป็นต้นมาถึงปัจจุบัน บาร์เซโลนาได้ครองแชมป์ลาลิกาถึง 16 สมัย ขณะที่เรอัลมาดริดกลับครองแชมป์ได้น้อยกว่าเพียง 9 สมัย ขณะที่อัตเลติโกมาดริดครองแชมป์สามครั้ง บาเลนเซียสองครั้ง และลาโกรุญญาอีกหนึ่งครั้งใน ค.ศ. 2000
ตามค่าสัมประสิทธิ์ของยูฟ่า ลาลิกามีอันดับที่ดีที่สุดถึงเจ็ดปีในระหว่าง ค.ศ. 2013 ถึง 2019 (คำนวณโดยใช้สถิติสะสมจากห้าฤดูกาลก่อนหน้า) สโมสรจากลาลิกาสามารถชนะเลิศยูฟ่าแชมเปียนส์ลีก 20 สมัย ยูฟ่ายูโรปาลีก 13 สมัย ยูฟ่าซูเปอร์คัพ 15 สมัย และฟุตบอลชิงแชมป์สโมสรโลก 7 สมัย ซึ่งสูงมากกว่าทุกลีกในโลก นอกจากนี้ยังมีนักเตะที่ลงเล่นในลาลิกาได้รับรางวัลบาลงดอร์ 23 ครั้ง รางวัลผู้เล่นชายยอดเยี่ยมของฟีฟ่า รวมถึงรางวัลนักเตะยอดเยี่ยมแห่งปีของฟีฟ่า 19 สมัย และรางวัลผู้เล่นชายยอดเยี่ยมแห่งปีของยูฟ่า รวมถึงรางวัลผู้เล่นยอดเยี่ยมแห่งปีของสโมสรยูฟ่ารวมกัน 11 สมัย ซึ่งสูงมากกว่าทุกลีกในโลกเช่นกัน
ลาลิกาเป็นหนึ่งในลีกที่ได้นับความนิยมสูงที่สุดในโลก มีผู้เข้าชมในสนามโดยเฉลี่ย 26,933 คนในฤดูกาล 2018–19 และเป็นลีกกีฬาอาชีพในประเทศที่ได้รับความนิยมสูงเป็นอันดับแปดของโลก และเป็นลำดับที่สามในลีกฟุตบอลอาขีพทั่วโลก ตามหลังบุนเดิสลีกาและพรีเมียร์ลีก และได้รับการขนานนามว่าเป็นหนึ่งในลีก "บิกไฟว์" ของยุโรป เข่นเดียวกับเซเรียอาและลีกเอิง ลาลิกาเป็นลีกที่มีรายได้สูงที่สุดเป็นลำดับที่หกของโลก เป็นรองจากเอ็นเอฟแอล, เอ็มแอลบี, เอ็นบีเอ, พรีเมียร์ลีก และเอ็นเอชแอล

**สโมสรที่เข้าร่วม (ฤดูกาล 2022–23)**

**ทำเนียบผู้ชนะเลิศ**

**ผู้ชนะเลิศแบ่งตามปี**

**ผู้ชนะเลิศแบ่งตามสโมสร**

**สถิติผู้ชนะเลิศ**

**ผู้ชนะเลิศแบ่งตามแคว้น**

**ผู้ชนะเลิศแบ่งตามเมือง**

**ดูเพิ่ม**
 ระบบลีกฟุตบอลสเปน- ฟุตบอลในประเทศสเปน- ฟุตบอลทีมชาติสเปน

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  ข้อมูลลาลิกา จาก สยามสปอร์ต-  รายละเอียดลาลิกาจากสยามสปอร์ต-  เกาะติด ลาลิกา สเปน ทางเฟซบุ๊ก

หมวดหมู่:ฟุตบอลในประเทศสเปน
หมวดหมู่:ฟุตบอลลีกสูงสุด
มหาวิทยาลัยราชภัฏเทพสตรี

มหาวิทยาลัยราชภัฏเทพสตรี (Thepsatri Rajabhat University) เป็นวิทยาลัยครูแห่งแรกในส่วนภูมิภาค ตั้งอยู่ที่ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี

**ประวัติ**
มหาวิทยาลัยราชภัฏเทพสตรี มีประวัติความเป็นมาตั้งแต่ปี พ.ศ. 2463 ในวันที่ 21 กันยายน พุทธศักราช 2463 โดยเริ่มการการก่อตั้ง "โรงเรียนลวะศรี" ซึ่งเปิดสอนเฉพาะนักเรียนหญิง ณ พระที่นั่งจันทรพิศาล ในพระนารายณ์ราชนิเวศน์ ต่อมาได้เปลี่ยนชื่อเป็น "โรงเรียนเทพสตรีวิทยาลัย" หลังจากนั้น ในปี พ.ศ. 2483 ได้ย้ายโรงเรียนมาที่ถนนนารายณ์มหาราช พร้อมทั้งเปลี่ยนชื่อเป็น "โรงเรียนสตรีลพบุรี" และได้รับการยกฐานะเป็น "วิทยาลัยครูเทพสตรี" ซึ่งนับเป็นวิทยาลัยครูแห่งแรกในส่วนภูมิภาค 
ต่อมา ในวันที่ 14 กุมภาพันธ์ พ.ศ. 2536 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนาม “สถาบันราชภัฏ” แทนชื่อ "วิทยาลัยครู" มีผลให้ "วิทยาลัยครูเทพสตรี" เปลี่ยนชื่อเป็น"สถาบันราชภัฏเทพสตรี" 
และเมื่อวันที่ 9 มิถุนายน พ.ศ. 2547  พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงลงพระปรมาภิไธยในร่างพระราชบัญญัติ  มหาวิทยาลัยราชภัฏ พ.ศ. 2547 มีผลให้สถาบันราชภัฏเทพสตรีเปลี่ยนสภาพเป็น  "มหาวิทยาลัยราชภัฏเทพสตรี" ตั้งแต่วันที่  15 มิถุนายน พ.ศ. 2547 จนถึงปัจจุบัน

**สัญลักษณ์ประจำมหาวิทยาลัย**
ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏเทพสตรี" ด้านล่างเป็นอักษรภาษาอังกฤษเขียนว่า "THEPSATRI RAJABHAT UNIVERSITY"

**หน่วยงาน**
 คณะวิทยาการจัดการ- คณะมนุษยศาสตร์และสังคมศาสตร์- คณะครุศาสตร์- คณะวิทยาศาสตร์และเทคโนโลยี- คณะเทคโนโลยีสารสนเทศ- คณะเทคโนโลยีอุตสาหกรรม
*สำนักงานอธิการบดี
*สำนักศิลปะและวัฒนธรรม
*สำนักวิทยบริการและเทคโนโลยีสารสนเทศ
*สถาบันวิจัยและพัฒนา- โรงเรียนสาธิตมหาวิทยาลัยราชภัฏเทพสตรี

**วิทยาเขตและศูนย์การเรียน**

**วิทยาเขต**
 วิทยาเขตสิงห์บุรี ก่อตั้งขึ้นเมื่อปี พ.ศ. 2546 โดยขออนุญาตใช้พื้นที่ราชพัสดุจากกรมธนารักษ์ จำนวน 51 ไร่ บริเวณหมู่ 10 ตำบลพักทัน อำเภอบางระจัน จังหวัดสิงห์บุรี และได้มีการก่อสร้างอาคารเรียนหลังแรก เมื่อเดือนธันวาคม พ.ศ. 2546 ปัจจุบันเปิดทำการสอนทั้งภาคปกติ และภาค กศ.บป.

**ศูนย์การเรียน**
 ศูนย์การศึกษาอำเภอตาคลี ตั้งอยู่ในตำบลตาคลี อำเภอตาคลี จังหวัดนครสวรรค์ 60140- ศูนย์การศึกษาอำเภอเดิมบางนางบวช ตั้งอยู่เลขที่ 149 หมู่ 7 ตำบลเขาพระ อำเภอเดิมบางนางบวช จังหวัดสุพรรณบุรี ริมถนนหมายเลข 340 ถนนสุพรรณบุรี– ชัยนาท- ศูนย์การศึกษาอำเภอหนองแค- ศูนย์การศึกษาไอ-แมท- ศูนย์การศึกษาอำเภอชัยบาดาล- ศูนย์การศึกษาจังหวัดอ่างทอง

**อ้างอิง**

**แหล่งข้อมูลอื่น**
  มหาวิทยาลัยราชภัฏเทพสตรี date=2008-01-04 
เทพสตรี
หมวดหมู่:สถาบันอุดมศึกษาในจังหวัดลพบุรี
หมวดหมู่:สถาบันอุดมศึกษาในจังหวัดสิงห์บุรี
หมวดหมู่:สถานศึกษาในอำเภอเมืองลพบุรี
หมวดหมู่:สิ่งก่อสร้างในอำเภอบางระจัน
หมวดหมู่:อำเภอในจังหวัดหนองบัวลำภู

สำหรับข้อมูลเพิ่มเติมของจังหวัด ดูบทความหลักที่ จังหวัดหนองบัวลำภู
หนองบัวลำภู
หมวดหมู่:จังหวัดหนองบัวลำภู
หมวดหมู่:หน่วยการบริหารในจังหวัดหนองบัวลำภู
ตำบลตันหยงลิมอ

ตันหยงลิมอ เป็นตำบลในอำเภอระแงะ จังหวัดนราธิวาส พื้นที่ส่วนใหญ่เป็นที่ราบลุ่ม เหมาะแก่การเกษตรกรรม

**ประวัติ**
"ตันหยงลิมอ" เป็นภาษามลายู (รูมี: Tanjong Lima) แปลว่า ต้นพิกุลห้าต้น เดิมทีตำบลมีชื่อว่า "ตันหยงจือลือมอ"

**เหตุการณ์ความไม่สงบ**
เมื่อช่วงค่ำวันที่ 19 กันยายน พ.ศ. 2548 เกิดโศกนาฏกรรมคนร้ายบนท้ายรถปิกอัพกราดยิงร้านน้ำชา จนทำให้ชาวบ้านเสียชีวิตทันที 2 ราย และได้รับบาดเจ็บ 4 คน

**แหล่งข้อมูลอื่น**
  ข้อมูลตำบลตันหยงลิมอ date=2006-05-28  จากไทยตำบลดอตคอม-  'ตันหยงลิมอ' รอสู่วันสันติสุข date=2007-03-03  หนังสือพิมพ์กรุงเทพธุรกิจ จุดประกาย 29 มิถุนายน พ.ศ. 2549
ตันหยงลิมอ
หมวดหมู่:อำเภอระแงะ
หมวก

หมวก
หมวก เป็นสิ่งที่ใส่สวมใส่บนศีรษะเพื่อจุดประสงค์ต่าง ๆ เช่นใส่เพื่อป้องกันสภาพอากาศที่เปลี่ยนแปลง เช่น แสงแดด ฝน เพื่อเฉลิมฉลองหรือเหตุจำเป็นเกี่ยวกับศาสนา เพื่อความปลอดภัย หรือเพื่อประดับเป็นแฟชัน ในอดีต หมวกใช้บ่งบอกสถานะทางสังคม ในทางการทหาร ใช้หมวกเพื่อแสดงถึงชาติ ตำแหน่ง และ/หรือ ยศของทหารนายนั้น ๆ

**ประเภทของหมวก**
 หมวกตามลักษณะรูปทรง
** หมวกแก๊ป
** หมวกปีก
- หมวกตามอาชีพ
** หมวกพยาบาล
** หมวกวิศวกร
** หมวกนักมายากล
** หมวกไอ้โม่ง
** หมวกทหาร หรือ หมวกตำรวจ
** หมวกเชฟ​
** หมวกนักบิน
** หมวกคาวบอย

**อ้างอิง**
หมวดหมู่:เครื่องแต่งกาย
หมวดหมู่:อุปกรณ์ป้องกัน
หมวดหมู่:เครื่องแต่งกาย

หมวดหมู่:เครื่องอุปโภค
หมวดหมู่:สิ่งทอ
หมวดหมู่:วัฒนธรรม
หมวดหมู่:เศรษฐทรัพย์
หมวดหมู่:แฟชั่น
หมวดหมู่:อุตสาหกรรมสิ่งทอ
หมวดหมู่:ร่างกายของมนุษย์
62

62 (หกสิบสอง) เป็นจำนวนธรรมชาติที่อยู่ถัดจาก 61 (หกสิบเอ็ด) และอยู่ก่อนหน้า 63 (หกสิบสาม)

**คำเติมนำหน้า**
 ภาษากรีก - dohexaconta-- ภาษาละติน - duosextroginti-

**ความหมาย**
 62 เป็นเลขอะตอมของ ซามาเรียม- ซอยที่ 62 ของถนนสุขุมวิท มีอีกชื่อว่า ซอยสามภพนฤมิตร

**ในทางคณิตศาสตร์**
หมวดหมู่:จำนวนเต็ม
100000

100000 (หนึ่งแสน) เป็นจำนวนธรรมชาติที่อยู่ถัดจาก 99999 (เก้าหมื่นเก้าพันเก้าร้อยเก้าสิบเก้า) และอยู่ก่อนหน้า 100001 (หนึ่งแสนเอ็ด)

**คำเติมนำหน้า**
 ภาษากรีก - hektokilo-- ภาษาละติน - centimilli-

**ความหมาย**

**ในทางคณิตศาสตร์**
หมวดหมู่:จำนวนเต็ม
เพลงเถื่อนแห่งสถาบัน

เพลงเถื่อนแห่งสถาบัน หรือที่นิยมเรียกว่า ฉันจึงมาหาความหมาย เป็นกลอนที่มีชื่อเสียงชิ้นหนึ่ง ซึ่งเป็นข้อเขียนหนึ่งในหลายชิ้น ที่มีอิทธิพลต่อการเคลื่อนไหวของขบวนการนักศึกษา "หัวก้าวหน้า" ยุคก่อนและหลัง 14 ตุลาคม พ.ศ. 2516 ซึ่งต่อมาได้พัฒนาไปสู่การเรียกร้องประชาธิปไตย ในเหตุการณ์ 14 ตุลาคม 2516 และ 6 ตุลาคม 2519 เนื้อหาของกลอนสะท้อนความรู้สึกนึกคิดของนักศึกษาคนหนึ่ง ซึ่งตั้งคำถามเชิงเสียดสีเกี่ยวกับปรัชญาการศึกษาในมหาวิทยาลัย
วรรคทองที่ติดปากที่สุดของกลอนนี้ และเป็นที่มาของชื่อที่เป็นที่นิยม คือ วรรคที่ว่า:
กลอนชิ้นนี้แต่งโดย วิทยากร เชียงกูล 
เมื่อสมัยยังเป็นนักศึกษาอยู่ที่คณะเศรษฐศาสตร์ มหาวิทยาลัยธรรมศาสตร์ 
แต่งขึ้นสำหรับ วันสถาปนาธรรมศาสตร์ ใน พ.ศ. 2511 ตีพิมพ์ครั้งแรกในหนังสือพิมพ์ยูงทอง เมื่อวันที่ 27 มิถุนายน พ.ศ. 2511 และถูกตีพิมพ์อีกครั้งหนึ่ง ในหนังสือชื่อ "ฉันจึงมาหาความหมาย" ซึ่งเป็นการรวบรวมผลงานจำพวกบทกวีของวิทยากรในช่วงสมัยที่ยังศึกษาอยู่และช่วงที่เพิ่งจบ

**กลอนทั้งหมด**

**อ้างอิง**

**แหล่งข้อมูลอื่น**
  วิเคราะห์กลอน "เพลงเถื่อนแห่งสถาบัน" date=2006-11-28  โดย สุมาลี วีระวงศ์-  ชมรมศึกษาผลงานวิทยากร เชียงกูล
หมวดหมู่:กวีนิพนธ์ร่วมสมัย
บ้านแกร์ด้า

บ้านแกร์ด้า เป็นโครงการที่จัดตั้งเพื่อดูแลเด็กกำพร้าที่ติดเชื้อเอชไอวี (เอดส์) ก่อตั้งเมื่อ พ.ศ. 2536 อยู่ที่ โครงการธรรมรักษ์นิเวศน์ 2 อำเภอหนองม่วง จังหวัดลพบุรี โดยคาร์ล มอร์สบัค  อยู่ในความดูแลของมูลนิธิสิทธิเด็ก โดยสร้างเป็นบ้านทั้งหมด 8 หลัง โดยแต่ละหลังจะมีเด็กอยู่ประมาณ 8-10 คน และมีพ่อแม่อุปถัมภ์ 2 คน ซึ่งเป็นผู้ติดเชื้อเอชไอวีเช่นเดียวกัน 
บ้านแกร์ด้าตั้งอยู่ที่ตำบลดงดินแดง อำเภอหนองม่วง จังหวัดลพบุรี

**อ้างอิง**
  "บ้านแกร์ด้า" ... บ้านใหม่เด็กติดเชื้อเอชไอวี
หมวดหมู่:การกุศลเด็ก
หมวดหมู่:องค์การเอดส์
หมวดหมู่:องค์การที่ก่อตั้งในปี พ.ศ. 2544
หมวดหมู่:สถานสงเคราะห์
หมวดหมู่:สมอลล์วิลล์

หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ตัวละครในบันเทิงคดีจากรัฐแคนซัส
หมวดหมู่:รายการโทรทัศน์ช่องเดอะดับเบิลยูบี
หมวดหมู่:รายการโทรทัศน์ช่องเดอะซีดับเบิลยู
ปริญญากิตติมศักดิ์

ปริญญากิตติมศักดิ์ (honorary degree) เป็นปริญญาซึ่งมหาวิทยาลัย (หรือสถาบันมอบปริญญาอื่น) สละข้อกำหนดตามปกติ เช่น การสมัครเข้าเป็นนักศึกษา การพำนัก การศึกษาและการผ่านการสอบ ตรงแบบปริญญานี้เป็นปริญญาเอกหรือพบน้อยกว่าเป็นปริญญาโท และอาจให้แก่ผู้ที่ไม่เคยมีความเชื่อมโยงกับสถาบันวิชาการนั้นก่อนก็ได้
มักให้ปริญญากิตติมศักดิ์เพื่อเป็นการเชิดชูการเข้ามีส่วนร่วมในสาขาเฉพาะหรือต่อสังคมโดยรวมของแขกที่โดดเด่น มักให้ผู้กล่าวสุนทรพจน์สำเร็จการศึกษาที่มหาวิทยาลัยหรือวิทยาลัย และมหาวิทยาลัยอาจได้รับประโยชน์โดยการสมาคมกับบุคคลที่กล่าวถึง นายจ้างไม่ยอมรับปริญญากิตติมศักดิ์ว่ามีเกียรติเท่ากับปริญญาเอกเดียวกันที่ได้รับมา 

**อ้างอิง**
หมวดหมู่:ระดับปริญญา
คราบจุลินทรีย์

คราบจุลินทรีย์เกาะอยู่ตามซอกเหงือกและฟัน
คราบหินปูน (dental plaque) มีลักษณะเป็นแผ่นฟิล์ม นุ่ม ๆ บาง ๆ มีสีเหลืองซีดถึงสีขาว และเหนียวติดฟัน
การเกิดคราบหินปูนเริ่มต้นจากการจับของ กลัยโคโปรตีน (Glycoprotein) ในน้ำลาย และ จุลินทรีย์ต่าง ๆ ในช่องปาก
คราบหินปูนที่ทิ้งไว้นาน ๆ จะมีแคลเซียมมาตกตะกอนและแข็งตัว เรียกว่า หินน้ำลาย(calculus)
จุลินทรีย์หลายชนิดในคราบจุลินทรีย์ใช้น้ำตาลเป็นแหล่งพลังงานและผลิตกรดออกมา กรดเหล่านี้จะไปสลายแคลเซียมและฟอสเฟตของผิวเคลือบฟัน เป็นสาเหตุให้เกิดฟันผุ
เนื่องจากคราบจุลินทรีย์มีความเหนียว จึงไม่สามารถกำจัดออกได้โดยการบ้วนปาก แต่ต้องกำจัดออกด้วยการแปรงฟันและการใช้ไหมขัดฟัน ถ้าไม่กำจัดคราบจุลินทรีย์ออกไปเป็นประจำ
จะก่อให้เกิดโรคฟันผุ หรือ โรคเกี่ยวกับเหงือก เช่น โรคปริทันต์อักเสบ
หมวดหมู่:ทันตแพทยศาสตร์
รถเก๋ง

รถเก๋ง (sedan หรือ saloon) เป็นรถยนต์ชนิดหนึ่งสำหรับนั่งส่วนบุคคล มีเครื่องยนต์อยู่หน้ารถ หลังรถมีกระโปรงเก็บของ มีที่นั่งสำหรับผู้โดยสาร 4 ที่นั่งหรือมากกว่า โดยอาจมีประตู 4 หรือ 2 แห่ง หลังคารถเป็นส่วนหนึ่งของตัวรถ ไม่สามารถถอดออกหรือเปิดประทุนได้
ชนิดของรถเก๋งทั่วไป (สามกล่อง), รถยนต์นั่งเอนกประสงค์​ (สองกล่อง) และ แฮทช์แบ็ก​ (สองกล่อง) อ้างอิงจากรถรุ่นเดียวกัน
ฮอนด้า แอคคอร์ด ตัวอย่างรถเก๋ง
หมวดหมู่:รถเก๋ง
ซีดาน

ซีดาน  อาจหมายถึง- ซีเนอดีน ซีดาน (Zinedine Zidane) นักฟุตบอลชาวฝรั่งเศส- รถซีดาน (sedan) รถยนต์นั่งที่มีที่นั่ง 4 ที่นั่งหรือมากกว่า- เซอด็อง (Sedan) เมืองในประเทศฝรั่งเศส เป็นจุดยุทธการที่เซอด็องในสงครามโลกครั้งที่สอง- ซีดาน (ไฟนอลแฟนตาซี) (Zidane) ตัวละครในเกม ไฟนอลแฟนตาซี
โตฟูอา

เกาะโตฟูอา (ทางซ้ายของภาพ)
โตฟูอา (Tofua) เขตหนึ่งในประเทศตองงา มีประชากรประมาณ 50 คน เป็นเกาะหินภูเขาไฟ อยู่ในละติจูดที่  ตั้งอยู่ในเขตกลุ่มเกาะฮาอะไป จุดสูงสุดอยู่ที่ 515 เมตรจากระดับน้ำทะเล ภัยธรรมชาติที่สำคัญคือแผ่นดินไหว การปะทุของภูเขาไฟและพายุ

**ดูเพิ่ม**
 ประเทศตองงา- รายชื่อเมืองในตองงา
หมวดหมู่:ประเทศตองงา
หมวดหมู่:เกาะในประเทศตองงา
นีอูอาโตปูตาปู

ไฟล์:NiuatoputapuISS002-E-9889.PNG|thumb|ภาพถ่ายนีอูอาโตปูตาปูของนาซ่า โดยมีตาฟาฮีที่ขนาดเล็กกว่าอยู่ทางเหนือ
ที่ตั้งของนีอูอาโตปูตาปูอยู่ทางตอนเหนือสุดของตองงา
นีอูอาโตปูตาปู (Niuatoputapu แปลว่า "เกาะศักดิ์สิทธิ์") เป็นเกาะหนึ่งของประเทศตองงา ล้อมรอบด้วยแนวปะการัง อยู่ห่างจากเกาะโตงาตาปูไปทางเหนือ 516 กิโลเมตรและห่างจากวาวาอู 300 กิโลเมตร ใกล้ชายแดนติดกับซามัว มีพื้นที่ประมาณ 18 ตารางกิโลเมตร มีประชากรทั้งหมด 719 คนใน ค.ศ. 2021 ใช้ระยะเวลา 8 ชั่วโมงในการเดินรอบเกาะ อีกทั้งยังมีชายหาดที่สวยงามและมีสนามบินสำหรับรองรับนักท่องเที่ยวอีกด้วย ในอดีตชาวเกาะนีอูอาโตปูตาปูพูดภาษานีอูอาโตปูตาปู แต่ในปัจจุบันชาวเกาะแห่งนี้พูดภาษาตองงา นีอูอาโตปูตาปูมีฮีฮีโฟเป็นเมืองหลักและเมืองที่ใหญ่ที่สุด เป็นที่ตั้งของศูนย์กลางการบริหารของเกาะ ชื่อเดิมของเกาะแห่งนี้คือเกาะเทรเตอร์หรือเกาะเคปเปล เกาะนี้มีภัยธรรมชาติที่สำคัญตือไซโคลนและแผ่นดินไหว

**ประชากร**

**ในวัฒนธรรมร่วมสมัย**
ภาพยนตร์ The Other Side of Heaven เมื่อ ค.ศ. 2001 แสดงฉากความพยายามในการเผยแผ่ศาสนาของ LDS ของจอห์น โกรเบิร์กที่นีอูอาโตปูตาปู อย่างไรก็ตาม ฉากนี้ถ่ายทำที่ราโรตองงาในหมู่เกาะคุกและที่ออกแลนด์ ประเทศนิวซีแลนด์

**ดูเพิ่ม**
 ประเทศตองงา- รายชื่อเมืองในตองงา

**อ้างอิง**

**แหล่งข้อมูลอื่น**
หมวดหมู่:เกาะในประเทศตองงา
โซคคาร์ ดูคาเยฟ

โซคคาร์ ดูคาเยฟ (อักษรละติน: Dzhokhar Dudaev; อักษรซีริลลิก: Джоха́р Муса́евич Дуда́ев) (15 เมษายน ค.ศ. 1944 - 21 เมษายน ค.ศ. 1996 เกิดที่หมู่บ้านยอฮาริ (Yalkhori) หมู่บ้านเล็กๆแห่งหนึ่งในเชชเนีย ตอนเด็กเขาและครอบครัวและประชาชาชนในแถบคอเคซั หลายล้านคนต้องย้ายไปอยู่ที่คาซัคสถานตามคำสั่งของ สตาลิน (ผู้นำสหภาพโซเวียตขณะนั้น) หลังจากใช้ชีวิต 13 ปีอยู่ที่นั้นเขาก็ได้กลับมายัง เชชเนียอีกครั้ง เขาเรียนจบสาขาช่างไฟฟ้าจาก รร.Chencheno-Ingushetia ก่อนไปเรียนต่อสถาบันฝึกการบินชั้นสูง Tambov ในปี 1966 เขากรอกใบสมัครว่าเป็นคนของแคว้น Ossetian
เพื่อหลีกเลี่ยงการแบ่งแยกคนเชื้อสายเชเชน  เขาทำงานในแผนก heavy bomber ประจำอยู่ที่ไซบีเรียและยูเครน ในปี 1971 เขาได้เข้าเรียนต่อในสถาบันการบิน Gagarin หลังจบตำแหน่งเขาก็เลื่อนขึ้นอย่างรวดเร็วจนได้เป็นพลตรีควบคุมหน่วยยุทธศาตร์การบินของกองทัพในเอสโตเนียในช่วง 1989 กระแสการเรียกร้องเอกราชรุนแรงมากจนประชาชนแห่กันออกมาตามท้องถนนทางมอสโก
กองทัพสั่งให้ดูดาเยฟใช้กำลังจัดการกับฝูงชนแต่ดูดาเยฟปฏิเสธ ในปี 1990 เอสโตเนียประกาศแยกตัวออกจากสหภาพโซเวียต ดูดาเยฟได้ถูกส่งกลับกรอชนืยในปีนั้น
เพื่อเป็นเกียรติแต่ดูดาเยฟได้มีการตั้งชื่อห้องพักในโรงแรมที่ดูดาเยฟนั่งสั่งการในช่วงนั้นว่า Dudaev suit ซึ่งยังมีอยู่จนถึงปัจจุบันนี้

**สงครามเชชเนียครั้งที่ 1**
ตอนนั้นสหภาพโซเวียตใกล้จะสิ้นสุดเต็มทน มีการลุกขึ้นเรียกร้องเอกราชของชนกลุ่มน้อยทั่วสหภาพโซเวียต และทุกอย่างก็จบลงด้วย
บอริส เยลซินผู้นำรัสเซียซึ่งเป็นรัฐที่ใหญ่ที่สุดของสหภาพโซเวียตประกาศเอกราช ในปี 1991 มิคาอิล กอร์บาชอฟ กลายเป็นผู้นำคนสุดท้ายของสหภาพโซเวียต
ได้ออกแถลงการสิ้นสุดระบบคอมมิวนิสต์และสหภาพโซเวียตในวันคริสต์มาสปีเดียวกันนั้น 
เมื่อดูดาเยฟกลับสู่เชชเนีย ซึ่งก็เป็นเช่นเดียวกันกับดินแดนหลายๆส่วนของโซเวียตตอนนั้นกระแสชนชาตินิยมรุนแรงมาก รวมกับประวัติศาสตร์ของพวกเชเชน
มีการต่อสู้อย่างนองเลือดกับพวกรัสเซียมาตลอด สืบย้อนกลับไปได้นับ 100 กว่าปี นับจากอิหม่าม ชามิล ในศตวรรษที่ 19 เป็นต้นมา แล้วดูดาเยฟก็พาชาวเชเชนประกาศเอกราช ในปี 1991 นั้นเอง เยลซินได้ประกาศสงครามกับเชชเนียทันที แต่ตอนนั้นกองทัพรัสเซียไม่ต่างอะไรกับคนอมโรค ด้วยการคอรัปชั่นอย่างหนักในกองทัพ
ทหารที่เข้าสู่สงครามมีแต่คนว่างงาน และแม้กระทั่งเด็กต่ำกว่า 15 ปี แม้ทหารรัสเซียจะเคยรบในสงครามกองโจรกับพวกมูจาฮิดินในอัฟกานิสถาน แต่พวกเขาไม่มีประสบการณ์การรบในสงครามกลางเมืองมาก่อน ในขณะที่นักรบของพวกเชเชนเป็นพวกกรำศึกมาจาก อัฟกานิสถานมาก่อน หลายคนก็เป็นมูจาฮิดินในอัฟกานิสถานมาก่อนทำให้ขวัญของกองทัพรัสเซียเสียหายอย่างหนักจน บอริส เยลซิน ยอมเซ็นสัญญาสงบศึกชั่วคราวเป็นเวลา 3 ปี ในปี 1996
หมวดหมู่:สมาชิกพรรคคอมมิวนิสต์แห่งสหภาพโซเวียต
พระเจ้าจอร์จ ตูโปอูที่ 1 แห่งตองงา

สมเด็จพระเจ้าจอร์จ ตูโปอูที่ 1 แห่งตองงา เป็นพระราชโอรสในพระเจ้าทูโพทัว แห่งราชวงศ์ตูอิกาโนกูโปลู ทรงพระราชสมภพที่ตองโกเลเลกา ในวันที่ 4 ธันวาคม พ.ศ. 2340 และสวรรคตในวันที่18 กุมภาพันธ์ พ.ศ. 2436 ณ กรุงนูกูอาโลฟา พระองค์ทรงเป็นกษัตริย์พระองค์แรกแห่งราชวงศ์ตูโปอู ทรงขึ้นครองราชย์ใน พ.ศ. 2388 อีกทั้งยังเป็นผู้รวบรวมตองงา ภายใต้ชื่อว่าอาณาจักรโพลีนิเซียให้เป็นปึกแผ่นมั่นคง ตราบเท่าทุกวันนี้ อีกทั้งพระองค์ยังทรงเลิกทาสและประกาศตั้งรัฐธรรมนูญแห่งราชอาณาจักรตองงาที่ใช้มาจนถึงปัจจุบัน  เมื่อพระองค์สวรรคตใน พ.ศ. 2436 สิริพระชนมพรรษได้ 96 พรรษา พระเจ้าจอร์จ ตูโปอูที่ 2 ก็ขึ้นครองราชย์สืบต่อราชวงศ์ตูโปอู
พระบรมฉายาลักษณ์ สมเด็จพระเจ้าจอร์จ ตูโปอูที่ 1 ในปี 1884
2436
จอร์จ ตูโปอูที่ 1
หมวดหมู่:พระมหากษัตริย์ตองงา
แม่แบบ:บทความคัดสรร/กรกฎาคม 2549

ลูกบาสเกตบอล
บาสเกตบอล เป็นกีฬาชนิดหนึ่งซึ่งแบ่งผู้เล่นเป็น 2 ทีม แต่ละทีมประกอบด้วยผู้เล่น 5 คนพยายามทำคะแนนโดยการโยนลูกเข้าห่วง หรือ ตะกร้า ในภาษาอังกฤษว่า บาสเกต (basket) ภายใต้กติกาการเล่นมาตรฐาน ตั้งแต่ที่คิดค้นขึ้นในปี พ.ศ. 2434 โดยเจมส์ ไนสมิท พัฒนาขึ้นเป็นกีฬาสากล กีฬานี้มีจุดเริ่มต้นจากในวายเอ็มซีเอ ลีกที่เกิดขึ้นในสมัยแรก ๆ เป็นระดับมหาวิทยาลัย ต่อมากลายเป็นกีฬาอาชีพ มีการจัดตั้งลีกเอ็นบีเอ (NBA) และเริ่มมีการแข่งขันในกีฬาโอลิมปิกเมื่อ พ.ศ. 2479 ถึงแม้ว่าในระยะแรกยังเป็นกีฬาที่เล่นเฉพาะในสหรัฐอเมริกา กีฬาชนิดนี้แพร่ขยายไปสู่ระดับสากลด้วยความรวดเร็ว ปัจจุบันมีนักกีฬาและทีมที่มีชื่อเสียงตามที่ต่าง ๆ ทั่วโลก อ่านต่อ...
บทความคัดสรรก่อนหน้านี้: งานฉลองสิริราชสมบัติครบ ๖๐ ปี - ราชวงศ์ชิง - สืบ นาคะเสถียร 
ที่เก็บถาวร  –  บทความคัดสรรอื่น ๆ
เทวกุล

เทวกุล อาจหมายถึง- สมเด็จพระเจ้าบรมวงศ์เธอ พระองค์เจ้าเทวัญอุไทยวงศ์ กรมพระยาเทวะวงศ์วโรปการ - ต้นราชสกุล เทวกุล- ราชสกุลเทวกุล- หม่อมราชวงศ์ปรีดิยาธร เทวกุล - อดีตผู้ว่าการธนาคารแห่งประเทศไทยและอดีตรองนายกรัฐมนตรีและรัฐมนตรีว่าการกระทรวงการคลังในรัฐบาล พล.อ. สุรยุทธ์ จุลานนท์
เจมส์ เนสมิท

เจมส์ เนสมิท (James Naismith; 6 พฤศจิกายน พ.ศ. 2404 — 28 พฤศจิกายน พ.ศ. 2482) เป็นชาวแคนาดา เป็นผู้ฝึกสอนกีฬาและเป็นผู้ริเริ่มการคิดค้นกีฬาบาสเกตบอลขึ้นในปี พ.ศ. 2434 (ค.ศ. 1891) เขาเขียนกฎหลักของบาสเกตบอล และเป็นผู้เปิดสอนมหาวิทยาลัย University of Kansas ซึ่งเป็นมหาวิทยาลัยเกี่ยวกับบาสเกตบอล

**หนังสืออ่านเพิ่ม**
 accessdate = - Rains, Rob;  Carpenter, Hellen, (2009).  James Naismith: The Man Who Invented Basketball Temple University Press, ISBN 9781439901335

**แหล่งข้อมูลอื่น**
  Basketball Hall of Fame profile date=2013-03-19 -  Naismith Foundation date=2006-08-31 -  Original 13 basketball rules by Dr. James Naismith date=2007-02-10 -  FIBA Hall of Fame profile date=2007-09-30 
หมวดหมู่:บุคคลที่เกิดในปี พ.ศ. 2404
หมวดหมู่:บุคคลจากรัฐออนแทรีโอ
หมวดหมู่:บาสเกตบอล
63

63 (หกสิบสาม) เป็นจำนวนธรรมชาติที่อยู่ถัดจาก 62 (หกสิบสอง) และอยู่ก่อนหน้า 64 (หกสิบสี่)

**คำเติมนำหน้า**
 ภาษากรีก - trihexaconta-- ภาษาละติน - trisextroginti-

**ความหมาย**
 63 เป็นเลขของ อลิซ

**ในทางคณิตศาสตร์**
หมวดหมู่:จำนวนเต็ม
รายพระนามพระมหากษัตริย์ตองงา

หน้านี้เป็นการรวบรวมรายพระนามพระมหากษัตริย์ตองงานับตั้งแต่ ค.ศ. 1845 หลังจากที่มีการประกาศใช้รัฐธรรมนูญตองงา ซึ่งได้กำหนดบทบาทของพระมหากษัตริย์ โดยพระมหากษัตริย์พระองค์แรกคือสมเด็จพระเจ้าจอร์จ ตูโปอูที่ 1 ในระยะแรกพระมหากษัตริย์ตองงามีพระราชอำนาจทางการเมืองมาก อย่างไรก็ตามช่วงสามวันของการประกอบพระราชพิธีราชาภิเษกในวันที่ 1 สิงหาคม ค.ศ. 2008 สมเด็จพระราชาธิบดีจอร์จ ตูโปอูที่ 5 ได้ประกาศสละพระราชอำนาจส่วนใหญ่และจะใช้พระราชอำนาจตามคำแนะนำของนายกรัฐมนตรีตองงาในประเด็นต่าง ๆ เกือบทั้งหมด รัฐบาลตองงาได้ถวายงบประมาณประจำปีแด่พระมหากษัตริย์เป็นจำนวนเงิน 4,894,900 ปาอางา หรือคิดเป็นประมาณ 66,457,960 บาท

**รายพระนามพระมหากษัตริย์ยุคแรก**
ตูอิโตงา ปกครองตองงาตั้งแต่ประมาณ ค.ศ. 950 ถึงประมาณ ค.ศ. 1470
*ตูอิฮาอะตากาลาอัว ปกครองตองงาตั้งแต่ประมาณ ค.ศ. 1470 ถึงประมาณ ค.ศ. 1800
*ตูอิกาโนกูโปลู ปกครองตองงาตั้งแต่ประมาณ ค.ศ. 1800 ถึงปัจจุบัน โดยสมเด็จพระเจ้าจอร์จ ตูโปอูที่ 1 พระมหากษัตริย์พระองค์แรกเป็นตูอิกาโนกูโปลูที่ 19

**รายพระนามพระมหากษัตริย์ตองงานับตั้งแต่ ค.ศ. 1845**
หมายเหตุ: ตัวเลขในวงเล็บหมายถึงลำดับรัชกาลเมื่อนับต่อจากราชวงศ์ตูอิกาโนกูโปลู

**พงศาวลี**

**ดูเพิ่ม**
 รายพระนามคู่อภิเษกสมรสในพระมหากษัตริย์ตองงา- รายพระนามรัชทายาทตองงา- ลำดับการสืบราชสันตติวงศ์ตองงา

**อ้างอิง**

หมวดหมู่:รายชื่อเกี่ยวกับประเทศตองงา
หมวดหมู่:พระมหากษัตริย์ตองงา
ต
วายเอ็มซีเอ

วายเอ็มซีเอ (YMCA ย่อมาจาก Young Men's Christian Association) เป็นองค์กรเอกชน ของชาวคริสเตียนที่ทำหน้าที่บริการสังคม วายเอ็มซีเอมี ใน 122 ประเทศทั่วโลก ในแต่ละประเทศ วายเอ็มซีเอจะมีการดำเนินงานแตกต่างกัน และมีเป้าหมายที่แตกต่างกัน ในทวีปอเมริกาเหนือ วายเอ็มซีเอบริการสังคมโดยการจัดสรร สาธารณูปการด้านกีฬา การเลี้ยงเด็ก การตั้งแคมป์ ที่พักสำหรับเยาวชน

**วายเอ็มซีเอในประเทศไทย**
ในต้นศตวรรษที่ 20 ศาสนาจารย์ บุญต๋วน บุญอิตได้เริ่มและเผยแพร่งานของ YMCA ที่จะให้เกิดขึ้นในกรุงเทพฯ ที่ถนนวรจักร เพื่อเป็นศูนย์กลางของเยาวชน การกีฬา และงานสังคมสงเคราะห์ต่าง ๆ ขึ้น ซึ่งความคิดนี้ใหม่มาก และเหมาะสมกับบางกอกที่กำลังเจริญเติบโต โดยได้รับการสนับสนุนจากสมาคม YMCA ของสหรัฐอเมริกาที่ท่านเป็นสมาชิกอยู่

**อ้างอิง**
 http://www.ymca.net/history- http://www.ymcabangkok.com/ date=2014-02-04 - http://www.ymcachiangmai.org/ date=2014-03-17 
หมวดหมู่:องค์การ
วายเอ็มซีเอ (เพลง)

สำหรับองค์กรที่บริการสังคม ดูที่ วายเอ็มซีเอ
ภาพเต้นตามเพลงวาย.เอ็ม.ซี.เอ. ในสนามแยงกี้ ผู้เต้นทำมือเป็นตัวอักษรวาย (Y)
วาย.เอ็ม.ซี.เอ. (Y.M.C.A.) ชื่อเพลงแนวดิสโกของวงวิลเลจพีเพิล (Village People) กลุ่มนักดนตรีชาวอเมริกัน แต่งในปี พ.ศ. 2521 เนื้อเพลงกล่าวถึงวายเอ็มซีเอที่บริการสังคม โดยการจัดที่พักราคาถูกเพื่อเยาวชนตามเมืองใหญ่ เพลงเป็นที่นิยมโดยผู้เต้นจะทำมือ เป็นรูปตัวอักษร 4 ตัว วาย เอ็ม ซี และ เอ ตามจังหวะเนื้อเรื่องว่า ... วาย เอ็ม ซี เอ ... 
อย่างไรก็ตามในวัฒนธรรมเกย์เพลงนี้เป็นที่นิยมเนื่องจาก สมาคมวายเอ็มซีเอบางแห่ง ได้เป็นสถานที่นัดเจอสำหรับผู้ชายที่เป็นเกย์ และเพลงนี้กลายมาเป็นที่รู้จักในเพลงของเกย์ และเนื้อเพลงจะมีเนื้อหาไปในทางรักร่วมเพศซ่อนอยู่

**ท่าเต้น**
ท่าเต้นเพลง วาย.เอ็ม.ซี.เอ. จะทำมือตามตัวอักษร Y-M-C-A ตามเนื้อร้องเพลง โดย 
Y - ยืดแขนออกสองข้างสุดเอียงออกไป
M - นำมือซ้ายจับไหล่ซ้าย นำมือขวาจับไหล่ขวา
C - ยื่นแขนทำเป็นวงไปทางขวามือ
A - เอามือพนมเอาไว้แล้วโยกไปมา
หมวดหมู่:เพลงอเมริกัน
หมวดหมู่:ซิงเกิลในปี พ.ศ. 2521
หมวดหมู่:ซิงเกิลในปี พ.ศ. 2522
พระเจ้าจอร์จ ตูโปอูที่ 2 แห่งตองงา

สมเด็จพระเจ้าจอร์จ ตูโปอูที่ 2 แห่งตองงา แห่งราชวงศ์ตูโปอู (18 มิถุนายน พ.ศ. 2417 — 5 เมษายน พ.ศ. 2461) ทรงเป็นพระราชโอรสในเจ้าชายเซียโอซิ ฟาตาเฟหิ ตัวไตโตโกตาฮา (ตูอิเปเลหะกาลำดับที่ 4 และนายกรัฐมนตรีของตองงา) และพระราชมารดาซึ่งเป็นหลานของพระเจ้าจอร์จ ตูโปอูที่ 1 พระองค์มีพระนามภาษาตองงาว่าเจียโอจิ ตูบู หรือเตาฟาอาเฮา ตูโปอูที่ 2 ต่อมาพระองค์ได้ทรงขึ้นครองราชย์ต่อจากพระเจ้าจอร์จ ตูโปอูที่ 1 ใน พ.ศ. 2436 พระองค์โปรดในด้านศิลปะและเป็นกวีที่เปรื่องปราด อีกทั้งพระองค์ยังทรงไม่ชื่นชอบการบริหารประเทศ จึงทรงมอบหมายให้เชอเลย์ ดับเบิลยู บาเกอร์ มิชชันนารีชาวคริสต์นิกายเวสเลยันมาบริหารประเทศ แต่นายเชอเลย์ คดโกงและโกงกินจึงถูกเนรเทศออกนอกประเทศ และเมื่อพระองค์สวรรคตใน พ.ศ. 2461 เมื่อพระชนมพรรษาได้ 43 พรรษา สมเด็จพระราชินีนาถซาโลเต ตูโปอูที่ 3 แห่งตองงา ก็ได้เสด็จขึ้นครองราชสมบัติแทน
2461
หมวดหมู่:ราชวงศ์ตูโปอู
หมวดหมู่:พระมหากษัตริย์ตองงา
เบชวานาแลนด์

แผนที่เบชวานาแลนด์
เบชวานาแลนด์ (Bechuanaland) เป็นรัฐในอารักขาของสหราชอาณาจักรในวันที่ 31 มีนาคม พ.ศ. 2428 ในแอฟริกาใต้ ปัจจุบันนี้ได้เปลี่ยนชื่อเป็นประเทศบอตสวานาเมื่อได้รับเอกราชในวันที่ 30 กันยายน พ.ศ. 2509
หมวดหมู่:รัฐสิ้นสภาพในทวีปแอฟริกา
หมวดหมู่:ประเทศบอตสวานา
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
หมวดหมู่:รัฐและดินแดนที่ก่อตั้งในปี พ.ศ. 2428
หมวดหมู่:สิ้นสุดในปี พ.ศ. 2509
คุรุมาน

คุรุมาน
คุรุมาน เป็นเมืองหนึ่งในเบชวนนาแลนด์ ประเทศบอตสวานา ในภูมิภาคแอฟริกาใต้ เป็นที่ตั้งสถานีสอนศาสนาของ ดร. โรเบิร์ต มอฟแฟต ซึ่งใช้ที่นี่เป็นที่สอนศาสนาเป็นระยะเวลา 50 ปี
หมวดหมู่:ประเทศบอตสวานา
หมวดหมู่:ประเทศแอฟริกาใต้
หมวดหมู่:ทวีปแอฟริกา
เร ซากูมะ

เร ซากูมะ (Sakuma Rei) เป็นนักพากย์หญิงที่มีชื่อเสียงคนหนึ่งของประเทศญี่ปุ่น อดีตเคยเป็นนักร้องไอดอลอยู่วง "ซันเดย์ส" แต่ต่อมาได้เบนเข็มอาชีพมาเป็นนักพากย์ และมีผลงานเป็นที่รู้จักมากมาย เช่น แชมพู ใน รันม่า ½, นีน่า ใน กันดั้ม 0083, มารีแมอา ใน กันดั้มวิง เอนด์เลสวอลทซ์ ฯลฯ 

**ผลงาน**

**แอนิเมชัน**
 สี่ดรุณี รับบทเป็น เอมี่ มาร์ช- รันม่า ½ รับบทเป็น แชมพู- มูมิน รับบทเป็น มี่- ยอดมนุษย์อันปังแมน รับบทเป็น บาตาโกะ- Kiki's Delivery Service รับบทเป็น จิจิ- ท็อป โอะ เนราเอะ! (GunBuster) รับบทเป็น อามาโนะ คาซึมิ- กันดั้ม 0083 รับบทเป็น นีน่า เพอร์เพิลตัน- โดราเอมอน รับบทเป็น มินิโดร่า- บาสตาร์ด รับบทเป็น อาเชส เน- ปริศนาปลาทอง รับบทเป็น เกียวโปะ- โจโจ้ ล่าข้ามศตวรรษ ภาค 3 (OVA) รับบทเป็น คูโจ โฮลี่- มฤตยูเหนือนรก รับบทเป็น สึยุฮะ- อาซึกิ สาวน้อยร้อยชั่ง รับบทเป็น ซาคากิบาระ โยโกะ- ฮาเมรุน แห่งบทเพลงกำราบมาร (ภาคภาพยนตร์จอเงิน) รับบทเป็น ไซเซอร์- กันดั้มวิง เอนด์เลสวอลทซ์ รับบทเป็น มารีแมอา คุชรีนาด้า- AIka รับบทเป็น สุเมรางิ ไอกะ- โอ้! เทพธิดา รับบทเป็น เปออส- มุเก็น โนะ รีไวอัส (Infinite Ryvius) รับบทเป็น  เนย่า- ฮิคารุเซียนโกะ รับบทเป็น โทยะ อาคิโกะ (แม่ของอากิระ)- แฮมทาโร่ แก๊งจิ๋วผจญภัย รับบทเป็น แพชจัง, ฮารุนะ ฮิโรมิ (แม่ของโรโกะจัง)- สอนนักรักซะ รับบทเป็น เอดาจิมะ โคโนฮะ- หน้ากากแก้ว (พ.ศ. 2548) รับบทเป็น มิสึกิ ซาเอโกะ- ซุปเปอร์โรบ็อตไทเซ็น OG ดิ แอนิเมชัน รับบทเป็น คุโร่

**เกม**
 ทันโจ ~Debut~ รับบทเป็น คาคิซากิ เรียวโกะ- ซุปเปอร์โรบ็อตไทเซ็น รับบทเป็น คุโร่, นีน่า เพอร์เพิลตัน, อามาโนะ คาซึมิ, ราดาห์ ไบราบัน- คิตะ เอะ White Illumination รับบทเป็น ฮารุโนะ โยโกะ- ซากุระไทเซ็น 2 รับบทเป็น ซุยโกะ (คาเงยามะ ซากิ)- เมโมรี่ ออฟ 5 รับบทเป็น อาเมมิยะ มิซึโฮะ- Shiritsu Justice Gakuen รับบทเป็น โมโมะ คารุอิซะวะ

**แหล่งข้อมูลอื่น**
   ประวัติส่วนตัวในเว็บต้นสังกัด (81 โปรดิวซ์) date=2006-08-24 
หมวดหมู่:นักพากย์หญิงชาวญี่ปุ่น
หมวดหมู่:บุคคลจากโตเกียว
อำเภอสระใคร

สระใคร เป็นอำเภอหนึ่งในจังหวัดหนองคาย โดยแยกตัวออกมาจากอำเภอเมืองหนองคายเป็นกิ่งอำเภอใน พ.ศ. 2537 และยกฐานะขึ้นเป็นอำเภอในปี 2550มีสถานที่เที่ยวคือวัดมฤทายวัน หลวงพ่อพระศรีอาริย์ ซึ่งเป็นพระพุทธรูปสมัยขอม 

**ที่ตั้งและอาณาเขต**
อำเภอสระใครตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอเมืองหนองคาย- ทิศตะวันออก ติดต่อกับอำเภอเมืองหนองคาย และอำเภอเพ็ญ (จังหวัดอุดรธานี)- ทิศใต้ ติดต่อกับอำเภอเพ็ญและอำเภอบ้านผือ (จังหวัดอุดรธานี)- ทิศตะวันตก ติดต่อกับอำเภอบ้านผือ (จังหวัดอุดรธานี) และอำเภอท่าบ่อ

**ประวัติ**
ท้องที่อำเภอสระใครเดิมเป็นส่วนหนึ่งของอำเภอเมืองหนองคาย ทางราชการได้แบ่งพื้นที่การปกครองออกมาตั้งเป็น กิ่งอำเภอสระใคร ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอสระใคร โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอสระใครแบ่งเขตการปกครองย่อยออกเป็น 3 ตำบล 41 หมู่บ้าน ได้แก่

**การปกครองส่วนท้องถิ่น**
ท้องที่อำเภอสระใครประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลสระใคร ครอบคลุมพื้นที่ตำบลสระใครทั้งตำบล- องค์การบริหารส่วนตำบลคอกช้าง ครอบคลุมพื้นที่ตำบลคอกช้างทั้งตำบล- องค์การบริหารส่วนตำบลบ้านฝาง ครอบคลุมพื้นที่ตำบลบ้านฝางทั้งตำบล

**การศึกษา**
ระดับมัธยมศึกษา- โรงเรียนน้ำสวยวิทยา- โรงเรียนฝางพิทยาคม

**สถานที่สำคัญ**
 วัดมฤคทายวัน (วัดดงแขม) ที่ประดิษฐานหลวงพ่อพระศรีอาริย์- วัดนิเวสคชสาร (บ้านคอกช้าง)- โรงพยาบาลสระใคร

**อ้างอิง**

สระใคร
มฤตยูเหนือนรก

มฤตยูเหนือนรก (Seirei Tsukai) เป็นการ์ตูนญี่ปุ่น ผลงานแนวแฟนตาซีของ ทาเคชิ โอคาซากิ เคยลงตีพิมพ์ในนิตยสารนิวไทป์ ต่อมาในปี พ.ศ. 2538 ได้ถูกสร้างเป็น OVA โดยออกวางจำหน่ายในรูปแบบวิดีโอและเลเซอร์ดิสก์ หลังจากนั้นในปี พ.ศ. 2543 ก็ได้รับการรีมาสเตอร์ออกวางจำหน่ายอีกครั้งในรูปแบบดีวีดี ในประเทศไทย มฤตยูเหนือนรก ได้ลิขสิทธิ์และตีพิมพ์โดย สำนักพิมพ์ มังก้าบุ๊กส์

**เรื่องย่อ**
เมื่อการต่อสู้ในสงครามดาบศักดิ์สิทธิ์ที่เกิดขึ้นมาหลายครั้งหลายคราตั้งแต่ในยุคอดีตได้จบสิ้นลง เหล่านักรบผู้กล้าและวิญญาณในสังกัดของตนก็จะเข้าจำศีลเพื่อพักผ่อน และจะตื่นขึ้นมาต่อสู้กันอีกรั้งในอีกหลายร้อยปีให้หลัง เพื่อชิงตำแหน่งผู้พิชิต ที่มีความเชื่อกันว่า ผู้พิชิต จะเป็นผู้สร้างเมืองในอุดมคติสำหรับทุกคน
วันหนึ่ง คางุระ เด็กหนุ่มนักเรียนชั้น ม.ปลาย ที่ดูท่าทางไม่เอาไหน เป็นเหมือนไก่อ่อนในสายตาของทุกคน ได้ตั้งใจที่จะสารภาพรักกับ อาซามิ เด็กสาวที่เป็นเพื่อนกันมาตั้งแต่เด็ก แต่แล้วจู่ๆ ในโตเกียว ประเทศญี่ปุ่น ก็เกิดน้ำท่วมใหญ่ทั่วทั้งเมือง ซึ่งผู้ที่ทำให้เกิดน้ำท่วมนั้นก็คือ ชิกิ จ้าววิญญาณแห่งน้ำ ที่เพิ่งตื่นขึ้นมา เขารู้มาว่า จ้าววิญญาณแห่งเอเทล นักรบวิญญาณที่แข็งแกร่งที่สุด ยังคงหลับใหลอยู่ที่เมืองนี้ จึงตั้งใจที่จะมาตัดรากถอนโคนให้สิ้นซากก่อนที่ จ้าววิญญาณแห่งเอเทล จะตื่นขึ้นมา
แม้นักรบวิญญาณคนอื่นๆ จะพยายามเข้าขัดขวาง แต่ก็ไม่อาจต่อกรกับชิกิได้ เมื่อชิกิบุกมาถึงที่โรงเรียน เขาก็ได้ทำร้ายคางุระ และพาตัวอาซามิไปเป็น ดีพเปอร์ (ผู้เพิ่มพลังให้แก่นักรบวิญญาณ)  ของเขา แม้คางุระจะถูกทำร้ายจนบาดเจ็บสาหัส แต่ด้วยความมุ่งมั่นที่จะสารภาพรัก และความเจ็บปวดที่เห็นอาซามิถูกจับตัวไปต่อหน้าต่อตา ทำให้พลังในตัวของเขาตื่นขึ้นมา  ณ เวลานั้น นักรบวิญญาณทุกคนที่อยู่ในเหตุการณ์ จึงได้รู้ว่าแท้จริงแล้ว คางุระ ก็คือ จ้าววิญญาณแห่งเอเทล นั่นเอง

**ตัวละคร**
 คางุระ- อาซามิ- สึยุฮะ- ชิกิ- ชิโอฮิสะ- ซาอิ- จิอากิ- โฮโจ- โย- อิซาริ- ชิสึคุ- โคคุริว- โคอิมูระ- ฮิซาเอะ
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะของสำนักพิมพ์คาโดกาวะโชเต็ง